όραμα Παύλου Πτωχού | eidisoules\nHome όραμα Παύλου Πτωχού\nΑλέξανδρος Κουμουνδούρος, Παύλος Πτωχός και Νίκος Κωνσταντινίδης, Βίκτωρ Ρέστης. Δύο Μεσσήνιοι ένας Αργολιδεύς, κι ένας Εφοπλιστής Τι κοινό έχουν;\non: Απρίλιος 29, 2017 In: Blog Ειδησούλες, Ειδησούλες, Ν. ΜεσσηνίαςTags: Όραμα, όραμα Παύλου Πτωχού, όραμα της Μεσσήνης, Παύλος Πτωχός\nΟ Αλέξανδρος Κουμουνδούρος ήταν πολλάκις (δεκάκις!) Πρωθυπουργός. Ο Παύλος Πτωχός πολλάκις Δήμαρχος. Όμως ο Νίκος Κωνσταντινίδης υλοποίησε το 1970, το κοινό όραμα των δύο πρώτων για την παρα...\tRead more\non: Μάιος 21, 2016 In: Blog Ειδησούλες, Ειδησούλες, Ν. ΜεσσηνίαςTags: Μεσσήνη, Όραμα, όραμα Παύλου Πτωχού, όραμα της Μεσσήνης\nΔια χειρός Γιώργου Τσώνη:\non: Ιανουάριος 01, 2016 In: Blog Ειδησούλες, SLIDER, Ν. ΜεσσηνίαςTags: Γιώργου Τσώνη, Δήμαρχος Μεσσήνης: Γιώργος Τσώνης, όραμα Παύλου Πτωχού, Πάμισος\nΠαίρνει σάρκα και οστά το όραμα Παύλου Πτωχού, για Πάμισο Χρηματοδοτήθηκαν ήδη μελέτες 3 εκ. € από τον Υπουργό Υποδομών κ. Χρήστο Σπίρτζη Άλλοι οι «πολιτικοί κληρονόμοι» του Παύλου Πτωχού κι...\tRead more


editorial: Κυριακή και Τρίτη διαδηλώνουμε | Δρόμος της Αριστεράς\nΑρχική πολιτική editorial editorial: Κυριακή και Τρίτη διαδηλώνουμε\nΤο ίδιο χιλιοπαιγμένο έργο. Διακηρύξεις ότι θα είναι τα τελευταία μέτρα, ότι αποφύγαμε τα χειρότερα.\nΠανηγυρισμοί ότι κρατήσαμε τις κόκκινες γραμμές ή ότι πλησιάζει η έξοδος από το τούνελ. Αντάρτες μικρής διαρκείας και παστεριωμένοι διαφωνούντες. Σκιαμαχίες και παζάρια, εσωτερικού και εξωτερικού. Από το 2010 το ίδιο σκηνικό κάθε φορά που πλησιάζει μια κρίσιμη ψηφοφορία στη Βουλή. Μέχρι την επόμενη ψηφοφορία, τα επόμενα μέτρα, την επόμενη διάσωση…\nΠίσω από τα, κάθε φορά, μικροεπεισόδια και τους θιασώτες του μικροπολιτικού σκηνικού, ξεπροβάλλει ένα ολόκληρο σύστημα σε πλήρη εκφυλισμό. Τα κυβερνητικά κόμματα μαντρώνουν τους (έρημους και απρόσωπους) εκπροσώπους. Τα μεγάλα ΜΜΕ απειλούν τους βουλευτές να μην τολμήσουν να υποταχθούν στο συντεχνιασμό και το λαϊκισμό, γιατί η χώρα κινδυνεύει. Η Βουλή επικυρώνει με fasttrack διαδικασίες τα φιρμάνια που επιβάλλουν οι δανειστές.\nΗ συντεχνία των φαρμακοποιών, η συντεχνία των αρτοποιών, η συντεχνία των δημόσιων υπαλλήλων, η συντεχνία των οδηγών, η συντεχνία των καθαριστριών και ο κατάλογος συνεχίζεται… Το 99% των πολιτών αυτής της χώρας ανήκε, ανήκει ή θα ανήκει στις συντεχνίες που είναι στο στόχαστρο. Στο απυρόβλητο μόνο η συντεχνία της διαπλοκής, της μεγάλης κλίμακας διαφθοράς, οι ολιγάρχες που επιβιώνουν από την καταστροφή της κοινωνίας.\nΥπάρχει και η άλλη όψη. Από το 2010 μέχρι σήμερα, η λαϊκή κινητοποίηση έχει κι αυτή τη δική της ιστορία. Απεργίες, συγκεντρώσεις, διαμαρτυρίες, μικροί και μεγάλοι αγώνες. Οι καλύτερες στιγμές αυτής της ενεργοποίησης ήταν όταν κατάφερε να βρει τρόπους να εκφράσει τη μεγάλη κοινωνική πλειοψηφία. Όταν ζέστανε για τα καλά την ελπίδα για μια στροφή στην πορεία του τόπου, για την απαλλαγή από το καθεστώς του ραγιαδισμού.\nΚαθαρίζουμε για σας! Ένα ευρηματικό σύνθημα σε μια αφίσα για τον αγώνα των καθαριστριών. Θα μπορούσε να τελειώνει και με ένα ερωτηματικό. Καθαρίζουμε για εσάς; Χθες οι διοικητικοί υπάλληλοι, προχθές κάποιος άλλος. Μικροί, ηρωικοί, επίμονοι αγώνες που δείχνουν ένα δρόμο. Αλλά και μια απόσταση. Την απόσταση που χωρίζει τους κλάδους (που κάθε φορά αντιστέκονται μέχρι τέλους) από την κοινωνία που μοιάζει να είναι σε αμηχανία.\nΑμηχανία, όμως, δεν σημαίνει αποστράτευση. Πολλές φορές διαψεύστηκαν όσοι διαπίστωσαν το τέλος του ριζοσπαστισμού, την οριστική επιστροφή στον καναπέ. Την Κυριακή στο Σύνταγμα, τη μέρα της ψηφοφορίας του κυβερνητικού πακέτου. Την Τρίτη στην Κλαυθμώνος, ενόψει της Συνόδου των υπουργών Οικονομικών της Ε.Ε. Στις συγκεντρώσεις και τις διαμαρτυρίες, που θα οργανωθούν σε όλες τις πόλεις της χώρας. Αλλά και με τη σκέψη και την πράξη μας στραμμένη στην προσπάθεια να ανοίξει ένας νέος κύκλος αγώνων, για μια ζωή και μια χώρα με αξιοπρέπεια.\neditorial: Πολιτική… αγγέλων\nEditorial: Όλα παίζονται!


Μιχάλης Μανιάς: «Στο τέλος θα φανεί αν είναι σωστή ή όχι η επανέναρξη των πρωταθλημάτων» • Yellow Radio\nΑρχική/Ποδόσφαιρο/Μιχάλης Μανιάς: «Στο τέλος θα φανεί αν είναι σωστή ή όχι η επανέναρξη των πρωταθλημάτων»\n0 66 3 λεπτά ανάγνωση\nΟ Μιχάλης Μανιάς, μίλησε για το πως βίωσε την καραντίνα στην Πολωνία, τη θητεία του μέχρι τώρα στη Πογκόν Στέτσιν αλλά και για το ελληνικό πρωτάθλημα.\nΟ 30χρονος επιθετικός τον τελευταίο χρόνο, αγωνίζεται στην Πολωνία για λογαριασμό της Πογκόν Στέτσιν, εκεί όπου συμπαίκτης του είναι ο Ελληνας κεντρικός αμυντικός, Κώστας Τριανταφυλλόπουλος. Ο άλλοτε φορ του Άρη, μεταξύ άλλων, αναφέρθηκε στη ζωή του στην Πολωνία, στο επίπεδο του πρωταθλήματος, τους προσωπικούς στόχους αλλά και στο πως αντιμετώπισαν τον κορονοϊό.\nΚλείνεις περίπου ένα χρόνο στην Πολωνία. Πως είναι η ζωή εκεί αλλά και το επίπεδο του ποδοσφαίρου εκεί;\n«Η ζωή εδώ πέρα στο Στέτσιν είναι πολύ ήρεμη είναι μια πόλη που έχεις επιλογές να κάνεις πράγματα απλά έχει τελείως διαφορετική κουλτούρα από την Ελλάδα και τους ρυθμούς της. Το πρωτάθλημα είναι πάρα πολύ δυνατό πολλές μονομαχίες, πολύ καλή φυσική κατάσταση και πολύ ανταγωνιστικό. Δεν υπάρχει εύκολο ματς, όλα είναι το ίδιο όλοι μπορεί να τους κερδίσουν όλους».\n«ΣΤΗΝ ΠΟΛΩΝΙΑ ΔΕΝ ΕΙΧΑΜΕ ΚΑΘΟΛΙΚΗ ΚΑΡΑΝΤΙΝΑ, ΕΒΓΑΙΝΕΣ ΜΕ ΜΑΣΚΑ»\nΗταν εύκολη η προσαρμογή σου; Επαιξε ρόλο το γεγονός ότι είσαι μαζί και με τον Κώστα Τριανταφυλλόπουλο;\n«Η προσαρμογή μου ήταν πιο εύκολη απ’ ότι την περίμενα σίγουρα έπαιξε ρόλο και ο Κώστας γιατί εκτός από το ότι γνωριζόμασταν από πριν έχεις και κάποιον άνθρωπο να μιλήσεις λίγο ελληνικά. Αλλά γενικά και τα παιδιά στα αποδυτήρια πραγματικά είναι πάρα πολύ καλά και μας υποδέχτηκαν μια χαρά. Ηταν και αυτό πολύ σημαντικό για μας».\nΠώς ήταν για εσένα, αλλά και για την ομάδα όλο αυτό το διάστημα της καραντίνας;\n«Δεν σταματήσαμε καθόλου τις προπονήσεις. Είτε σε πάρκα είτε σε δάση είτε ατομικά στο γήπεδο κάναμε κανονικά προπόνηση με πρόγραμμα. Οπότε δεν μπορώ να πω ότι υπήρχε διαφορά απλά ήταν ατομικά ο καθένας μόνος του».\nΠοια ήταν η ρουτίνα σου αυτές τις δύσκολες ημέρες;\n«Η ρουτίνα δεν μπορώ ότι άλλαξε και πολύ με την καραντίνα γιατί ούτε πριν βγαίναμε πάρα πολύ έξω και εδώ δεν είχαμε καθολική καραντίνα απλά οπού έβγαινες πήγαινες με μάσκα».\nΠόσο καιρό θεωρείς ότι χρειάζεται ένας ποδοσφαιριστής για να είναι στο 100% με την επανέναρξη της αγωνιστικής δράσης;\n«Νομίζω αυτό εξαρτάται και από το τι έκανε όλο το διάστημα της καραντίνας. Εμείς δηλαδή που είχαμε τρεξίματα σχεδόν κάθε μέρα στο κομμάτι της φυσικής κατάστασης. Είμαστε πολύ καλά τώρα για προσαρμογή. Πάνω στις ομαδικές προπονήσεις θεωρώ 2-3 εβδομάδες σίγουρα για να μπορέσεις να φτάσεις σε ένα καλό επίπεδο».\nΑπό την ομάδα ποιες ήταν οι οδηγίες που σας δόθηκαν;\n«Από την ομάδα ειδικά στην αρχή επειδή δεν ξέραμε περί τίνος ακριβώς πρόκειται, μας είπαν να μην κυκλοφορούμε και να μένουμε σπίτι για να δούμε πως θα πάει. Μετά μας προμηθεύσανε με μάσκες γιατί ήταν απαραίτητο παντού η μάσκα και γενικά είχαμε πολύ καλή επικοινωνία όλο αυτό το διάστημα».\n«ΣΤΟ ΤΕΛΟΣ ΘΑ ΦΑΝΕΙ ΑΝ ΕΙΝΑΙ ΣΩΣΤΗ Ή ΟΧΙ Η ΕΠΑΝΕΝΑΡΞΗ ΤΩΝ ΠΡΩΤΑΘΛΗΜΑΤΩΝ\nΣύντομα θα αρχίσει το πρωτάθλημα στην Πολωνία. Θεωρείς σωστή την απόφαση;\n«Σωστή απόφαση νομίζω δεν υπάρχει γιατί είναι ένα πράγμα που το συναντάμε όλοι πρώτη φορά οπού δεν έχει ξανασυμβεί οπότε είναι καθαρά στην κρίση της κάθε ομοσπονδίας αυτό και νομίζω θα φανεί στο τέλος αν η κάθε χωρά έπραξε σωστά».\nΠως αισθάνεσαι το σώμα σου μετά από αυτή τη διακοπή αγωνιστικής δράσης;\n«Δεν βλέπω κάποιες διαφορές γιατί όπως σας είπα κάναμε κανονικά προπόνηση όλη την καραντίνα. Δεν είναι ότι καθόμασταν».\nΠόσο περίεργη είναι αυτή η καραντίνα για έναν ποδοσφαιριστή ο οποίος έχει συνηθίσει το μεγαλύτερο κομμάτι της ημέρας να το περνάει εκτός σπιτιού;\n«Εμείς εδώ επειδή γενικά η πόλη είναι πολύ ήσυχη και ήταν κάπως έτσι ο τρόπος ζωής μας. Δηλαδή προπόνηση και σπίτι και δεν μας φάνηκε τόσο πολύ. Απλά μας έλειψε λίγο αυτό το να μπορείς να πιείς έναν καφέ ή να φας σε ένα εστιατόριο».\nΕχοντας ζήσει ένα αρκετό μεγάλο διάστημα στην Πολωνία πλέον, θα ήθελες να παραμείνεις εκεί;\n«Είμαι μια χαρά εδώ όλα λειτουργούν σε επαγγελματικά πρότυπα και έχω αλλά δυο χρόνια συμβόλαιο οπότε δεν έχω μπει στη διαδικασία να σκεφτώ κάτι άλλο».\n«ΦΑΒΟΡΙ Ο ΟΛΥΜΠΙΑΚΟΣ ΓΙΑ ΤΗΝ ΚΑΤΑΚΤΗΣΗ ΤΟΥ ΠΡΩΤΑΘΛΗΜΑΤΟΣ»\nΤο ελληνικό πρωτάθλημα το παρακολουθείς καθόλου; Ποια ομάδα πιστεύεις πως είναι το φαβορί, αν συνεχιστεί το πρωτάθλημα, για την κατάκτηση του τίτλου;\n«Ναι βεβαίως όποτε μπορώ εννοείται παρακολουθώ. Θεωρώ ότι φέτος κακά τα ψέματα ο Ολυμπιακός έπαιξε το καλύτερο ποδόσφαιρο από όλες τις ομάδες και παρότι είχε δύσκολο έργο με Ευρώπη και Ελλάδα τα κατάφερε μια χαρά και νομίζω αξίζει το πρωτάθλημα».\nΘα ήθελες να επιστρέψεις στην Ελλάδα για κάποια ομάδα;\n«Αυτή τη στιγμή έχω άλλα δυο χρόνια εδώ. Δεν έχω παίξει όσο θα ήθελα αλλά είμαι καλά και δεν έχω κάτι στο μυαλό μου προς το παρόν».\nΠοιοι είναι οι στόχοι της ομάδας αλλά και οι προσωπικοί σου;\n«Οι στόχοι της ομάδας όταν ξεκινήσαμε ήταν να μπούμε στην οκτάδα για τα playoffs, αλλά κάναμε μια πολύ καλή χρονιά. Θεωρώ εκτός από μια κοιλιά μετά την επανέναρξη των Χριστουγέννων και αυτή τη στιγμή είμαστε 2 βαθμούς πίσω από τη δεύτερη θέση οπότε πιστεύω ότι εδώ που φτάσαμε πρέπει να διεκδικήσουμε ένα ευρωπαϊκό εισιτήριο. Οι προσωπικοί μου στόχοι είναι να βοηθήσω την ομάδα να πετύχει τους στόχους της, γιατί μέχρι τώρα δε βοήθησα όσο θα ήθελα».\nΕνα μήνυμα που θα ήθελες να στείλεις;\n«Εύχομαι όλος ο κόσμος να είναι υγιής να κάνουμε υπομονή και θα βγούμε δυνατότεροι απ’ όλο αυτό»\nΕΠΟ: «Αναξιόπιστος συνομιλητής η αθλητική ηγεσία»